aukštis x plotis – 23,9 x 18,1 cm black-and-white photography photograph
Paminklas Panerių memoriale Agrastų g. (u. k. 1792) masinių žudynių vietoje nužudytiems žydams atminti su iškaltais užrašais hebrajų ir jidiš kalbomis: מצבת זכרון לשבעים אלף יהודי ווילנא והסביבה שנרצחו ונשרפו בגיא ההריגה פאנאר על ידי הנאצים ועזוריהם בשנות השואה תשייב - תשייר (1944–1941) .ת . נ . צ . ב . ת צום אייביקו אנדענק די 70000 יידן פון ווילנע און אומגעגנט, וועלכע די נאצי-רוצחים און זייערע מיטהעלפער האבן דער מארדעט און פארברענט דא, אין פאנאר, אין די יארן 1941 - 1944 „Amžinas atminimas 70 000 Vilniaus ir apylinkės žydų, kuriuos čia, Paneriuose, nužudė ir sudegino nacistiniai budeliai ir jų talkininkai 1941–1944 metais“. Pastatytas 1991 metais, projekto autorius – architektas Jaunutis Makariūnas. Pirmasis paminklas žydų žudynių vietoje Paneriuose buvo pastatytas 1948 m. [Holokausto Lietuvoje atlase – 1945 m.] po Holokausto išlikusių gyvų žydų pastangomis. 1949–1952 m. paminklas pašalintas, vietoj jo įrengtas dabar tebestovintis obeliskas „Fašistinio teroro aukoms“. 1960 m. masinių žudynių vietoje kaip Vilniaus kraštotyros muziejaus filialas įsteigtas Panerių muziejus. Oficialiai Panerių memorialo pavadinimas masinių žudynių teritorijai suteiktas 1977 metais. 1983–1985 m. teritorija sutvarkyta pagal architekto Jaunučio Makariūno projektą: išasfaltuoti takai, sutvirtinti duobių kraštai, pastatyti atminimo akmenys su užrašais lietuvių ir rusų kalbomis. 1991 m. birželį Lietuvos žydų bendruomenė su Vilniaus komitetu Izraelyje atidengė Paneriuose nužudytiems žydams paminklą su užrašais jidiš, hebrajų ir lietuvių kalbomis, projekto autorius – architektas Jaunutis Makariūnas. Josifo Levinsono archyvas
aukštis x plotis – 23,9 x 18,1 cm nespalvotoji fotografija fotografija
Paminklas Panerių memoriale